
Приложение № 1








Проект! 
НАРЕДБА
ЗА ОПРЕДЕЛЯНЕ РАЗМЕРА НА МЕСТНИТЕ ДАНЪЦИ 
НА ТЕРИТОРИЯТА НА ОБЩИНА ИХТИМАН
Глава първа

Общи положения

Чл. 1 С тази наредба се уреждат отношенията, свързани с определяне размерите на местните данъци на територията на община Ихтиман
Чл. 2 В общинските бюджети постъпват следните местни данъци: 

1.Данък върху недвижимите имоти;

2.Данък върху наследствата;

3.Данък върху даренията;

4.Данък при възмездно придобиване на имущества;.
5.Данък върху превозните средства;

6.Патентен данък. 

7.Туристически данък. 
8.Данък върху таксиметров превоз на пътници.
Чл. 3 (1) Размерите на местните данъци по чл.2 се определят с тази наредба при условията, по реда и в границите, определени в Закона за местните данъци и такси;

(2) Когато до края на предходната година общинския съвет не е определил размера на местните данъци за текущата година, местните данъци се събират на базата на действащия размер към 31 декември на предходната година;

(3) Не се допускат изменения в приетите от общинския съвет размер и начин на определяне на местните данъци в течение на годината.
Чл. 4 Местните данъци се заплащат в брой в касите на общинската администрация или безкасово по съответната сметка.
(2) Данъчните декларации по този закон се подават от данъчно задължените лица или от техните законни представители по образец, одобрен от министъра на финансите. Данъчните декларации да се подават и по електронен път по реда на Данъчно-осигурителния процесуален кодекс.
Чл. 5 (1) Установяването, обезпечаването и събирането на местните данъци се извършват от служители на общинската администрация, определени със заповед на кмета на общината, по реда на ДОПК. Обжалването на свързаните с тях актове се извършва по същия ред по местонахождението на общината, в чийто район е възникнало задължението, по реда на Данъчно-осигурителния процесуален кодекс.
(2) Невнесените в срок данъци по тази наредба се събират заедно с лихвите по Закона за лихвите върху данъци, такси и други подобни държавни вземания по реда на ДОПК. Принудителното събиране се извършва от публични изпълнители по реда на Данъчно-осигурителния процесуален кодекс или от съдебни изпълнители по реда на Гражданския процесуален кодекс.
Чл. 6 Общинският съвет определя условията и реда за информиране и обсъждане с гражданите и бизнеса на предложения за определяне размерите на местните данъци. Служителят на общинската администрация може да изисква документи, удостоверяващи факти и обстоятелства, имащи значение за данъчното облагане.
Глава втора

Местни данъци
Раздел І

Данък върху недвижимите имоти

Чл. 7 (1) С данък върху недвижимите имоти се облагат разположените на територията на страната поземлени имоти, сгради и самостоятелни обекти в сгради в строителните граници на населените места и селищните образувания, както и поземлените имоти извън тях, които според подробен устройствен план имат предназначението по чл. 8, т. 1 от Закона за устройство на територията и след промяна на предназначението на земята, когато това се изисква по реда на специален закон. 
(2) Не се облагат с данък поземлените имоти, заети от улици, пътища от републиканската и общинската пътни мрежи и железопътната мрежа, до ограничителните строителни линии. Не се облагат с данък и поземлените имоти, заети от водни обекти, държавна и общинска собственост.

(3) Не се облагат с данък земеделските земи и горите, с изключение на застроените земи - за действително застроената площ и прилежащия й терен.

(4) Не се облагат с данък недвижимите имоти с данъчна оценка до 1680 лв/ 858.97 евро включително.
(5) За новопостроените сгради и постройки, които не подлежат на въвеждане в експлоатация по реда на Закона за устройство на територията собственикът уведомява за това писмено в 2-месечен срок общината по местонахождението на имота, като подава данъчна декларация за облагане с годишен данък върху недвижимите имоти.

(6) Не се подават данъчни декларации за облагане с годишен данък за новопостроените сгради, подлежащи на въвеждане в експлоатация по реда на Закона за устройство на територията. Необходимите данни за определяне на данъка на новопостроените сгради и/или на самостоятелни обекти в тях се предоставят на служителите по чл. 4, ал. 1 от възложителя на строежа в двумесечен срок след завършването на сградата в груб строеж по образец, определен от министъра на финансите.

(7) Не се подават данъчни декларации за облагане с годишен данък за имотите и ограничените вещни права, придобити по възмезден или безвъзмезден начин по раздел трети от тази глава.

(8) За новопостроен или придобит по друг начин имот или ограничено вещно право на ползване в срока по ал. 1 предприятията подават информация за отчетната стойност и други обстоятелства, имащи значение за определянето на данъка.

(9) При преустройство и при промяна на предназначението на съществуваща сграда или на самостоятелен обект в сграда, както и при промяна на други обстоятелства, които имат значение за определяне на данъка, вписани в имотния регистър или в кадастралната карта и кадастралните регистри или в регистри, налични в общината, служителите по чл. 4 отразяват промяната служебно, за което на данъчно задълженото лице се изпраща уведомление в 30-дневен срок.

(10) При придобиване на имот по наследство декларацията по ал. 1 се подава в срока по чл. 32. В случай че не е подадена данъчна декларация по ал. 1 от наследниците или заветниците, след изтичането на срока по чл. 32 служителят по чл. 4, ал. 1 образува партида за наследения недвижим имот въз основа на данните, налични в общината и в регистъра на населението.

(11) Подадената декларация от един съсобственик, съответно ползвател, ползва останалите съсобственици или ползватели. Подадените данни по ал. 2 от един възложител ползват останалите възложители.

(12) Не се изисква подаване на данъчна декларация, когато промяната в обстоятелствата, имащи значение за определяне на данъка, са удостоверени от общината в случаите на търпимост на строежите, в изпълнение на Националната програма за енергийна ефективност на многофамилни жилищни сгради или в качеството и на възложител по Закона за устройство на територията. Служител от общинската администрация отразява служебно настъпилите промени в техническите характеристики на имота.

(13) При промяна на друго обстоятелство, което има значение за определяне на данъка, извън изброените по ал. 2 - 5, данъчно задължените лица уведомяват общината по реда и в срока по ал. 1.

(14) При частично или пълно унищожаване на сградите, както и при преминаване на недвижимите имоти от необлагаеми в облагаеми и обратно данъчно задължените лица уведомяват за това общината по местонахождението на имота в 2-месечен срок. В случаите по ал. 1 задължението за плащане на данъка се прекратява, съответно възниква, от началото на месеца, следващ месеца, в който е настъпила промяната. При безвъзмездно придобиване на имущество, съгласно чл. 49, ал.3 от ЗМДТ лицата, получили имущество, подават декларация за облагането му с данък и заплащат данъка в двумесечен срок от получаването му.
(15) Завършването на сграда или на част от нея се установява с удостоверение за въвеждане в експлоатация или разрешение за ползване, издадени по реда на Закона за устройство на територията. Органите, издаващи документите  предоставят служебно по един екземпляр от тях на звеното за местни приходи в общината в едноседмичен срок от издаването им. Данъкът  за новопостроените сгради или части от сгради се дължи и в случаите, когато в двегодишен срок от завършването на сградата в груб строеж, съответно - в едногодишен срок от съставяне на констативен акт по чл. 176, ал. 1 от Закона за устройство на територията, сградата не е въведена в експлоатация или не е издадено разрешение за ползване. Завършването на сградата в груб строеж се установява по реда на чл. 181, ал. 3 от Закона за устройство на територията. Обстоятелствата  се установяват с констативен акт, съставен от служители на общината. Актът се съобщава на данъчно задълженото лице, което може да оспори констатациите в акта в 7-дневен срок от уведомяването.
Чл. 8 (1) Данъчно задължени лица са собствениците на облагаеми с данък недвижими имоти.

(2) Собственикът на сграда, построена върху държавен или общински поземлен имот, е данъчно задължен и за този имот.

(3) При учредено вещно право на ползване данъчно задължен е ползвателят.

(4) При концесия данъчно задължен е концесионерът. При концесия за добив данъчно задължено лице е собственикът, с изключение на случаите, при които в полза на концесионера е учредено вещно право на ползване върху поземления имот или съответната част от него.
Чл. 9 (1) Когато върху облагаем недвижим имот правото на собственост или ограниченото вещно право на ползване е притежание на няколко лица, те дължат данък съответно на частите си.
(2) Всеки от съсобствениците на имота, съответно от съпритежателите на ограниченото вещно право на ползване, може да плати данъка за целия имот за сметка на останалите.
Чл. 10 (1) Данъкът върху недвижимите имоти се заплаща:

1. в брой в касите на общината, находящи се в гр. Ихтиман, ул. “Полковник Дрангов” № 4

2. по банков път – по банковата сметка на общината;

3. с пощенски запис.
4. чрез Изипей, чрез Фаст Пей ХД АД, чрез Уникредит Булбанк АД, чрез  Министерство на електронното управление, чрез Банка ДСК АД, чрез Български пощи ЕАД, чрез ЮРОБАНК България АД.
(2) Всеки от съсобствениците на имота, съответно от съпритежателите на ограниченото вещно право, може да плати данъка за целия имот за сметка на останалите.
Чл. 11 (1) Данъкът върху недвижимите имоти се плаща на две равни вноски в следните срокове: до 30 юни и до 31 октомври за годината, за която е дължим.
(2)/изменена с Р.№ 237/27.04.21гг/ На предплатилите  до 30април  за цялата година се прави отстъпка от 5 на сто.
Чл. 12 Данъкът се заплаща независимо дали недвижимите имоти се използват или не
Чл. 13 От заплащане на данък се освобождават лицата за имотите, определени в чл.24 от Закона за местните данъци и такси.
Чл. 14 Данъкът върху недвижимите имоти постъпва в приход на бюджета на общината, на територията на която се намира имотът.
Чл. 15 Размерът на данъка върху недвижимите имоти се определя както следва:
· 2 (две) на хиляда върху данъчната оценка на имотите на физическите лица и жилищните имоти на предприятията
· 2,5 (две и половина) на хиляда върху данъчната оценка на нежилищните имоти на предприятията, на база подадена данъчна декларация съгласно чл. 14 от ЗМДТ.

Чл. 16 Данъчната оценка на недвижимите имоти на гражданите се определя по норми съгласно приложение № 2 от Закона за местните данъци и такси, в зависимост от вида на имота, местонахождението, площта, конструкцията и овехтяването и се съобщава на данъчно задължените лица.
Чл. 17 (1)  Данъчната оценка на недвижимите имоти на предприятията е по-високата между отчетната им стойност и данъчната оценка съгласно Приложение № 2 от ЗМДТ, а за жилищните имоти на предприятията - данъчната им оценка съгласно Приложение № 2 от Закона за местните данъци и такси.
(2) Данъчната оценка на недвижимите имоти, върху които е учредено право на ползване на предприятие, е отчетната им стойност по баланса на собственика или данъчната оценка съгласно Приложение № 2 от Закона за местните данъци и такси, а за жилищните имоти - данъчната оценка съгласно Приложение № 2 от Закона за местните данъци и такси.

(3) Данъчната оценка на имотите по чл. 11, ал. 2 от Закона за местните данъци и такси, върху които са построени сгради на лица, различни от собственика на поземления имот, се определя съгласно нормите по Приложение № 2 от Закона за местните данъци и такси.
(4) При липса на счетоводни данни данъчната оценка се определя от служител на общинската администрация за сметка на данъчно задълженото лице. В тези случаи служителят на общинската администрация може да ползва и вещи лица.
(5) При липса на счетоводни данни данъчната оценка се определя от служител на общинската администрация за сметка на данъчно задълженото лице. Данъчната оценка се определя от служител на общинската администрация и при наличие на счетоводни данни, определени в нарушение на приложимото счетоводно законодателство. Определянето на данъчната оценка се извършва по реда на Данъчно-осигурителния процесуален кодекс, съгласно чл.21, ал.4 от ЗМДТ.
Чл. 18 (1) Данъкът се определя върху данъчната оценка на недвижимите имоти по чл. 10, ал. 1 от Закона за местните данъци и такси към 1 януари на годината, за която се дължи и се съобщава на лицата до 1 март на същата година.
 (2) При промяна на данъчната оценка на имота през годината данъкът се определя върху новата оценка от месеца, следващ месеца на промяната. В случаите на промяна от общинския съвет на границите на зоните в населените места и категориите на вилните зони или на населените места, данъкът се определя върху новата данъчна оценка от 1 януари на следващата година.
Чл. 19 (1) За имот, който е основно жилище, данъкът се дължи с 50 на сто намаление.

(2) За имот, който е основно жилище на лице с намалена работоспособност от 50 до 100 на сто, данъкът се дължи със 75 на сто намаление. 
(3) В случай че е установено деклариране на повече от едно основно жилище, облекченията по ал. 1 и 2  на чл. 25 от ЗМДТ не се прилагат и данъкът се дължи в пълен размер за всяко от жилищата и за периода, в който едновременно са декларирани като основни жилища.
Чл. 20 Необходимо условие за определяне на данъка е наличието на подадена данъчна декларация и/или информация, постъпила/-и по реда на чл. 14, чл. 15, ал. 3 - 7 и чл. 51 от Закона за местните данъци и такси.

Чл. 21 При промяна на обстоятелство, което има значение за определяне на данъка, лицата по чл. 19 предявяват правото си за ползване на данъчно облекчение чрез данъчна декларация, която подават в срока по чл. 14, ал. 1 от Закона за местните данъци и такси. 
Раздел ІІ

Данък върху наследствата

Чл. 22 (1) С данък върху наследствата се облагат наследените по закон или по завещание имущества в страната или в чужбина на български граждани, както и имуществата в страната на чуждите граждани. 

(2) Имуществата на лица без гражданство се облагат като имущества на български граждани, ако постоянното им местопребиваване е на територията на страната.
Чл. 23 (1) Наследственото имущество включва притежаваните от наследодателя движими и недвижими вещи и права върху такива вещи, както и другите му имуществени права, вземания и задължения към момента на откриване на наследството, освен ако със закон е предвидено друго.

(2) Като наследствено се облага и имуществото, което се получава в случай на смърт на наследодателя непосредствено от трето лице въз основа на сключен от наследодателя договор.

(3) Алинея 2 не се прилага, ако договорът е сключен в изпълнение на задължение по закон.
Чл. 24 (1) Данъкът върху наследството се заплаща от наследниците по закон или по завещание, както и от заветниците.

(2) Данък върху наследството не се заплаща от преживелия съпруг и от наследниците по права линия без ограничения.
Чл. 25 (1) При откриване на наследство данъчно задължените лица по чл. 24 или техните законни представители са длъжни в срок от 6 месеца да подадат декларация по чл.32 от Закона за местните данъци и такси в общината по последното местожителство на наследодателя, а ако последният е имал местожителство в чужбина – по местонахождението на по-голямата част от имуществото му в страната.
(2) За наследник или заветник, който не е съпруг, низходящ, родител, брат или сестра, 6-месечният срок от подаване на декларацията тече от узнаването, че наследството е открито.

(3) За имуществата на лица, обявени от съда за отсъстващи, декларацията се подава от лицата, които се явяват наследници на обявения за отсъстващ към момента на последното известие от него. В тези случаи 6-месечният срок за подаване на декларацията започва да тече от въвеждането във владение.

(4) Когато наследникът е лице, което е било заченато към момента на откриване на наследството и е живородено, срокът по ал. 1 за неговите законни представители започва да тече от деня на раждането му.

(5) Подадената в срок декларация от един наследник ползва и другите наследници.

(6) Данъчно задължените лица посочват в декларацията полученото наследствено имущество по вид, местонахождение и оценка.

(7) Наследствени имущества, за които данъчно задължените лица са узнали след изтичане на сроковете по предходните алинеи, се декларират в едномесечен срок от узнаването. В тези случаи дължимият данък се преизчислява.
Чл. 26 Наследственото имущество, с изключение на освободеното от данък, се оценява съгласно чл.33 от Закона за местните данъци и такси.
Чл. 27 (1) Облагаемата наследствена маса се разделя на наследствени дялове, като за всеки наследник се определя дял по реда на Закона за наследството .

(2) Наследствените дялове се увеличават, съответно намаляват, със стойността на заветите, оценени по реда на чл.33 от Закона за местните данъци и такси.
Чл. 28 (1) Данъкът се определя поотделно за всеки наследник или заветник, както следва:

1. за братя и сестри и техните деца – 0,8/нула и осем/ на сто за наследствен дял над 250 000 лв./ 127 823 евро.
2. за лица, извън посочените в т. 1 – 5 /пет/ на сто за наследствен дял над 250 000 лв. /127 823 евро.\
(2) Когато се наследява предприятие на едноличен търговец, участие в събирателно дружество, дялове и акции, представляващи повече от 50 на сто от капитала на търговските дружества, дължимият данък може да бъде заплатен в срок до 1 година от откриване на наследството заедно със законната лихва, която започва да се начислява след изтичане на 2-месечния срок.
(3) Сумите по сметки на починали лица се изплащат на техните наследници след представяне на удостоверение от общината, че са посочени в декларацията за облагане с данък върху наследствата и данъкът е платен. Когато данъкът не е платен, той се удържа и се превежда по сметката на съответната община в едномесечен срок от представянето на документ за размера на дължимия данък, а на наследниците се изплащат суми до размера на остатъка по сметката на наследодателя.

(4) Алинея 1 се прилага съответно и при изплащане на обезщетения по договор за застраховка "Живот", сключен от наследодателя в полза на трети лица.

(5) Прехвърлянето на поименни акции и други ценни книжа, принадлежали на лица, които са починали или са обявени за отсъстващи, се извършва въз основа на удостоверение, издадено от общината по местооткриване на наследството, че тези ценни книжа са посочени в декларацията и дължимият данък върху наследството е платен.
Чл. 29 Освобождават се от данък върху наследство имущества определени в чл. 38 и чл. 39 от Закона за местните данъци и такси.
Чл. 30 Данъкът се определя и се съобщава на всеки наследник или заветник поотделно по реда на Данъчно-осигурителния процесуален кодекс.
Чл. 31 Данъкът се плаща в 2-месечен срок от връчване на съобщението.

Раздел ІІІ
Данък при придобиване на имущества по дарение и по възмезден начин
Чл. 32 (1) Обект на облагане с данък са имуществата, придобити по дарение, както и недвижимите имоти, ограничените вещни права върху тях и моторните превозни средства, придобити по възмезден начин.

(2) Подлежат на облагане с данък в размер на данък дарение и безвъзмездно придобитите по друг начин имущества, както и погасените чрез опрощаване задължения.

(3) Алинея 1 не се прилага за моторни превозни средства: които не са регистрирани за движение в страната.

т. 1. придобити преди първоначалната им регистрация за движение в страната;

т. 2. за които приобретателят е в чужбина и за които няма последваща регистрация за движение в страната;
т. 3 с прекратена регистрация на основание тотална щета и за които няма последваща регистрация за движение от нов приобретател в страната.

(4) Алинея 2 не се прилага, ако прехвърлянето е в изпълнение на задължение по закон или въз основа на акт на Министерския съвет за безвъзмездно предоставяне на имущества на инвеститори по приоритетни инвестиционни проекти.

(5) Не се облагат с данък имуществата, придобити по дарение между роднини по права линия и между съпрузи.
Чл. 33 Данъкът се заплаща от лицата по чл. 45 от Закона за местните данъци и такси.
Чл. 34 (1) Основа за определяне на данъка е оценката на имуществото в евро/левове към момента на прехвърлянето. а при придобиване по давност - към момента на издаване на акта, удостоверяващ правото на собственост, който подлежи на вписване, съгласно чл.46, ал.1 от ЗМДТ.
(2) Имуществото се оценява, както следва:

1. недвижимите имоти и ограничените вещни права върху тях - по уговорената цена или по определена от държавен или общински орган цена, а в случай че тя е по-ниска от данъчната им оценка - по последната, съгласно приложение № 2;

2. другите имущества - по реда на чл. 33, ал. 1, т. 2, 3, 4 и 5 от ЗМДТ.

(3) Данъчната оценка по приложение № 2 за имотите по ал. 2, т. 1 се определя на основата на данните и характеристиките, съдържащи се в декларацията на задълженото лице, както и въз основа на данните за облагаемия имот, предоставени по реда на чл. 18
Чл. 35 (1) При дарение на имущество, както и в случаите по чл. 44, ал. 2 от Закона за местните данъци и такси, данъкът се начислява върху оценката на прехвърляното имущество в размер на:

а) 0,8 /нула цяло и осем/ на сто - при дарение между братя и сестри и техните деца:
б) 5 /пет/ на сто - при дарение между лица извън посочените в буква "а".

(2) При възмездно придобиване на имущество данъкът е в размер 3 /три/ на сто върху оценката на прехвърляното имущество, а при замяна - върху оценката на имуществото с по-висока стойност.
(3) При делба на имущество, когато притежаваният преди делбата дял се уголемява, данъкът се начислява върху превишението.
Чл. 36 Освобождават се от данък придобитите имущества по чл. 48 от Закона за местните данъци и такси.
Чл. 37 (1) Данъкът се заплаща в общината по местонахождението на недвижимия имот, а в останалите случаи - по постоянния адрес, съответно по седалището на данъчно задълженото лице. Лицата, които нямат постоянен адрес, заплащат данъка по настоящия си адрес.

(2) Данъкът се заплаща при прехвърлянето на недвижимия имот, ограничените вещни права върху недвижим имот и моторните превозни средства, а в останалите случаи - в двумесечен срок от получаване на имуществото, след подаване на декларация по чл. 49, ал. 3 от Закона за местните данъци и такси. а в случаите по чл. 44, ал. 3 от ЗМДТ- към момента на издаване на акта, удостоверяващ правото на собственост, който подлежи на вписване.

(3) При безвъзмездно придобиване на имущество, с изключение на случаите по ал. 2, лицата, получили имущество, подават декларация за облагането му с данък и заплащат данъка в двумесечен срок от получаването му.

(4) Декларация по ал. 3 не се подава в случаите по чл. 44, ал. 5 и 6 и чл. 48, ал. 1, т. 5, 6, 8 и 9 от ЗМДТ , както и за получени и предоставени дарения от юридически лица с нестопанска цел за осъществяване на общественополезна дейност.

Раздел ІV
Данък върху превозните средства
Чл. 38 С данък върху превозните средства се облагат:

1. превозните средства, регистрирани за движение по пътната мрежа в Република България;

2. корабите, вписани в регистрите на българските пристанища;
3. въздухоплавателните средства, вписани в държавния регистър на Република България за гражданските въздухоплавателни средства.
Чл. 39 Данъкът се заплаща от собствениците на превозните средства. Размерът на данъка се определя от служител на общинската администрация и се съобщава на данъчно задълженото лице, с изключение на случайте по чл. 54, ал.3 от ЗМДТ.
Чл. 40 Собствениците на превозни средства декларират пред общината по постоянния им адрес, съответно седалище, притежаваните от тях превозни средства в двумесечен срок от придобиването им. За превозните средства, които не са регистрирани за движение в страната, двумесечният срок започва да тече от датата на регистрацията им за движение. При придобиване на превозно средство по наследство декларацията се подава в срока по чл. 32 от ЗМДТ, като в случай че същата не е подадена в посочения срок, служител на общинската администрация образува служебно партида за превозното средство въз основа на данните, налични в общината и в регистъра на населението. по реда на чл. 54 от Закона за местните данъци и такси.
Чл. 41 (1) За леки и товарни автомобили с технически допустима максимална маса не повече от 3,5 тона, размера на данъка се определя съобразно мощността на двигателя, коригиран с коефициент в зависимост от годината на производство, както следва :
т. 1 До 55 kW включително – 0,34 лв./0.17 евро за 1 kW

т. 2 над 55 kW до 74 kW включително – 0,54 лв. /0.27 евро за 1 kW;

т. 3 над 74 kW до 110 kW включително – 1,10 лв. /0.56 евро за 1 kW;

т. 4 над 110 kW до 150 kW включително – 1,23 лв. /0.62 евро за 1 kW;

т. 5 над 150 kW до 245 kW включително – 1,60 лв./ 0.81 евро за 1 kW;

т. 6 над 245 kW – 2,10 лв./1.07 евро за 1 kW;

В зависимост от годината на производство данъкът се умножава с коефициентите, определени с чл. 55, ал. 1 от Закона за местните данъци и такси:
Над 20 години – коефициент – 1,1

Над 15 години до 20 години включително – коефициент – 1

Над 10 години до 15 години включително – коефициент – 1,3

Над 5 години до 10 години включително – коефициент – 1,5

До 5 години включително – коефициент – 2,3

(2) Данъкът за ремаркета на леки автомобили е в следните размери:

1. товарно ремарке – 5 лв. /2.55 евро
2. къмпинг ремарке - 10 лв. / 5.11 евро 
(3) Данъкът за мотопеди е в размер 10 лв., /5.11 евро а за мотоциклети, както следва:

1. до 125 куб. см включително – 15 лв. /7.66 евро
2. над 125 до 250 куб. см включително – 25 лв. /12.78 евро
3. над 250 до 350 куб. см включително – 35 лв. /17.89 евро
4. над 350 до 490 куб. см включително – 50 лв. /25.56 евро
5. над 490 до 750 куб. см включително – 75 лв. /38.34 евро
6. над 750 куб. см – 100 лв. /51.12 евро
(4) Данъкът за триколка на база общото тегло е както следва: Данъкът за триколесно превозно средство, определено в чл. 4 от Регламент (ЕС) № 168/2013 на Европейския парламент и на Съвета от 15 януари 2013 г. относно одобряването и надзора на пазара на дву-, три- и четириколесни превозни средства (OB, L 60/52 от 2 март 2013 г.), наричан по-нататък "Регламент (ЕС) № 168/2013" на базата на общото тегло в размер, както следва:
1. до 400 кг включително – 4 лв. /2.04 евро
2. над 400 кг – 6 лв. /3.06 евро
(5) Данъкът за автобуси се определя в зависимост от броя на местата за сядане:

1. до 22 места, вкл. мястото на водача – 70 лв. /35.79 евро
2. над 22 места, вкл. мястото на водача – 130 лв. /66.46 евро 
(6) Данъкът за товарен автомобил с технически допустима максимална маса над 3,5 тона, но не повече от 12 тона е в размер 15 лв. /7.66 евро за всеки започнати 750 кг. товароносимост. 
(7) Данъкът за седлови влекач и влекач за ремарке се определя в зависимост от допустимата максимална маса на състава от превозни средства, от броя на осите и вида на окачването на влекача, посочени в свидетелството за регистрация на влекача, както следва:

	Брой оси на седловия влекач/влекача за ремарке
	Допустима максимална маса на състава от превозни средства, посочена в свидетелството за регистрация на влекача (в тона):
	Данък (в лева/евро)

	
	равна или повече от
	по-малка от
	задвижваща ос/оси с пневматично или с окачване, прието за еквивалентно на пневматичното
	други системи за окачване на задвижващата ос/оси

	А) с две оси
	-
	18
	10/5.11
	30/15.33

	 
	18
	20
	30/15.33
	70/35.79

	 
	20
	22
	70/35.79
	150/76.79

	 
	22
	25
	200/102.25
	350/178.96

	 
	25
	26
	350/178.96
	600/306.77

	 
	26
	28
	350/178.96
	600/306.77

	 
	28
	29
	350/178.96
	400/204.51

	
	29
	31
	400/204.51
	655/334.89

	
	31
	33
	655/334.89
	910465.27

	
	33
	38
	910/465.27
	1385/708.13

	
	38
	-
	1010/516.40
	1370/700.47

	Б) с три и повече оси
	36
	38
	640/327.22
	890/455.04

	
	38
	40
	890/455.04
	1230/628.88

	
	40
	-
	1230/628.88
	1820/930.55


(8) Данъкът за специализирани строителни машини (бетоновози, бетон-помпи и други), автокранове, специализирани ремаркета за превоз на тежки или извънгабаритни товари и други специални автомобили, без тролейбусите, е в размер            от 70 лв. /35.79 евро
(9) Данъкът за автокранове с товароподемност над 40 тона, специализирани ремаркета за превоз на тежки или извънгабаритни товари с товароподемност над 40 тона е в размер100 лв./ 51.12 евро
(10) Данъкът за трактори е в размери, както следва:

1. от 11 kW до 18 kW включително –10 лв. /5.11 евро
2. над 18 kW до 37 kW включително – 15 лв. /7.66 евро
3. над 37 kW – 20 лв. 10.22 евро
(11) Данъкът за други самоходни машини е в размер 25 лв. /12.78 евро
(12) Данъкът за моторни шейни е в размер 50 лв. /25.56 евро.
(13) Данъкът за товарни автомобили с допустима максимална маса над 12 т. се определя в зависимост от допустимата максимална маса, броя на осите и вида на окачването, както следва:

	Брой оси на моторното превозно средство
	Допустима максимална маса
	Данък (в лв./евро)

	
	равна или повече от
	по-малка от
	задвижваща ос/оси с пневматично или с окачване, прието за еквивалентно на пневматичното
	други системи за окачване на задвижващата ос/оси

	А) с две оси
	12
	13
	40/20.45
	65/33.23

	
	13
	14
	70/45.79
	170/86.91

	
	14
	15
	170/86.91
	240/122.71

	
	15
	-
	250/127.82
	540/276.09

	Б) с три оси
	15
	17
	70/45.79
	110/56.24

	
	17
	19
	115/58.79
	220/112.48

	
	19
	21
	220/112.48
	290/148.27

	
	21
	23
	290/148.27
	440/224.96

	
	23
	-
	440/224.96
	675/345.12

	В) с четири оси
	23
	25
	300/153.38
	300/153.38

	
	25
	27
	300/153.38
	450/230.08

	
	27
	29
	460/235.19
	710/363.01

	
	29
	-
	710/363.01
	1050/536.85


(14) Когато в регистъра на пътните превозни средства поддържан от Министерство на вътрешните работи по аргумент на чл. 54, ал. 1 от Закона за местните данъци и такси няма данни за екологичната категория на моторното превозно средство, се приема, че превозното средство е без екологична категория.
Чл. 42 Данъкът за плавателните средства е в размер, както следва:

1. за корабите, вписани в регистрите на малките кораби в българските пристанища и в регистрите на общините за корабите, плаващи по вътрешните води без контакт с Черно море и с река Дунав, без яхтите и скутерите - в размер на 1 /един/ лв. /0.51 евро за всеки започнат бруто тон;

2. за корабите, без яхтите, скутерите, влекачите и тласкачите, вписани в регистъра на големите кораби в българските пристанища - в размер на 1 /един/ лв./ 0.51 евро за всеки започнат бруто тон до 40 бруто тона включително и в размер 0,10 лв. /0.05 евро за всеки започнат бруто тон над 40 бруто тона;

3. за един джет - в размер 100 лв. / 51.12 евро
4. за ветроходни и моторни яхти - в размер 20 лв. /10.22 евро за всеки започнат бруто тон;

5. за скутери - в размер 2,70 лв. /1.38 евро  за киловат;

6. за влекачи и тласкачи - в размер 0,14 лв. /0.07 евро за киловат;

7. за речни несамоходни плавателни съдове - в размер 0,50 лв. /0.25 евро за тон максимална товароносимост.

Чл. 43 Данъкът за гражданските въздухоплавателни средства е в размер, както следва:

1. за самолети в експлоатация с валиден сертификат за летателна годност и за вертолети – 20 лв. /10.22 евро за всеки започнат тон максимално излетно тегло;

2. за параплан – 12 лв. /6.13 евро
3. за делтаплан – 12 лв. /6.13 евро
4. за мотоделтаплан – 20 лв. /10.22 евро
5. за свободен балон – 30 лв. /15.33 евро 
6. за планер - 30 лв. / 15.33 евро 
Чл.44. Освобождават се от данък превозните средства по чл. 58 от Закона за местните данъци и такси.

Чл. 45 (1) В зависимост от екологичната категория на автомобила се въвежда екологичен компонент в следните граници:

1. без категория, с екологични категории „Евро 1” и „Евро 2” - 1.1
2. „Евро 3” – 1.

3. „Евро 4” – 0.8

4. „Евро 5” – 0.6

5. „Евро 6” и „EEV” – 0.4
(2) За мотопеди и мотоциклети с мощност на двигателя до 74 kW. включително, и съответстващи на екологична категория "Евро 4" данъкът се заплаща с 20 на сто намаление, а за съответстващите на екологични категории, по-високи от "Евро 4" - с 60 на сто намаление от определения по чл. 41, ал. 3 от Закона за местните данъци и такси данък.

(3) За автобусите, товарните автомобили, с технически допустима максимална маса над 3,5 т, влекачите за ремарке и седловите влекачи с двигатели, съответстващи на екологична категория "Евро 4", данъкът се заплаща с 20 на сто намаление, а за съответстващите на "Евро 5", "Евро 6" и "ЕЕV" - с 50 на сто намаление от определения по чл. 55, ал. 5, 6, 7 и 13 от Закона за местните данъци и такси данък
(4) За автобуси, извършващи обществен превоз на пътници по редовни автобусни линии в градовете и в слабонаселените планински и гранични райони, които се субсидират от общините, данъкът се заплаща в размер 10 на сто от размера, определен по реда на чл. 55, ал. 5 от Закона за местните данъци и такси, при условие че не се използват за други цели.

(5) Когато в регистъра на пътните превозни средства поддържан от Министерство на вътрешните работи по аргумент на чл. 54, ал. 1 от Закона за местните данъци и такси няма данни за екологичната категория на моторното превозно средство, се приема, че превозното средство е без екологична категория.

Чл. 46 (1) Данъкът се заплаща на две равни вноски в следните срокове до          30 юни и до 31 октомври на годината, за която е дължим. На предплатилите до 30 април за цялата година в първия срок се прави отстъпка от 5 на сто. 
(2) За превозните средства, придобити или регистрирани за движение през текущата година, данъкът се плаща в двумесечен срок от датата на придобиването им, съответно на регистрацията им за движение, в размер 1/12 част от годишния данък за всеки месец до края на годината, включително месеца на придобиването, съответно на регистрацията им за движение.

Чл. 47 Данъкът се внася в приход на бюджета на общината, по постоянния адрес, съответно седалището на собственика, подал декларацията, а когато не е подадена такава и в случаите по чл. 54, ал. 2 от Закона за местните данъци и такси - в приход на общината, в която е регистрирано превозното средство.

Раздел V

Патентен данък

Чл. 48 (1) Физическо лице, включително едноличен търговец, което извършва дейности, посочени в приложение № 4 към Глава втора, раздел VI от Закона за местните данъци и такси (патентни дейности) се облага с годишен патентен данък за доходите от тези дейности, при условие че:

1. оборотът на лицето за предходната година не превишава 50 000 лв. 100 000.00 лв. / 51 129.19 евро/
2. лицето не е регистрирано по Закона за данък върху добавената стойност, с изключение на регистрация при доставки на услуги по чл. 97а от закона, във връзка с чл.61з, ал.1, т.2 от ЗМДТ за вътреобщностно придобиване по чл. 99 и чл. 100, ал. 2 от същия закон. (2) За извършваната патентна дейност лицата по ал. 1 не се облагат по реда на Закона за данъците върху доходите на физическите лица.
(3) Лицата по ал. 1 прилагат разпоредбите за данъците, удържани при източника, и за облагане на разходите по чл. 204, т. 2 на Закона за корпоративното подоходно облагане.
Чл. 49 (1) Когато в рамките на 12 последователни месеца едно физическо лице е прекратило патентна дейност и/или е образувало ново предприятие, което извършва патентна дейност, и сумарният оборот на двете предприятия е повече от 50 000 лв. /25 564.6 евро за 12 последователни месеца, за новообразуваното предприятие не се прилага чл. 48. В този случай за текущата данъчна година новообразуваното предприятие се облага по общия ред на Закона за данъците върху доходите на физическите лица.

(2) Когато в рамките на текущата данъчна година оборотът на лицето превиши 50 000 лв. /25 564.6 евро или лицето се регистрира по Закона за данък върху добавената стойност, лицето се облага по общия ред на Закона за данъците върху доходите на физическите лица.

(3) В случаите по ал. 1 и 2 патентният данък за текущата година е дължим до края на тримесечието, предхождащо тримесечието, през което са възникнали обстоятелствата по ал. 1 и 2.

(4) В случаите по ал. 1 и 2 дължимият, съответно внесеният, данък се приспада от годишното данъчно задължение по реда на Закона за данъците върху доходите на физическите лица.

(5) По искане на лицето общината издава удостоверение за дължимия размер на патентния данък, за което не се заплаща такса.

(6) Когато в рамките на текущата данъчна година лицето се дерегистрира по Закона за данък върху добавената стойност, то се облага по общия ред на Закона за данъците върху доходите на физическите лица за цялата данъчна година.

Чл. 50 За целите на патентния данък се определят групите населени места съгласно Приложение № 1 от тази наредба.
Чл. 51 (1) Патентният данък се дължи за всяка от упражняваните дейности поотделно съгласно приложение № 4 към Глава втора, раздел VI от Закона за местните данъци и такси.

(2) Лицата, които осъществяват патентна дейност в повече от един обект, дължат данък за всеки обект поотделно. 

(3) Когато патентната дейност започва или се прекратява през течение на годината, с изключение на дейностите, посочени в т. 1 и 2 на приложение № 4 към Глава втора, раздел VI от Закона за местните данъци и такси, данъкът се определя пропорционално на броя на тримесечията на извършване на дейността, включително тримесечието на започване или прекратяване на дейността.

(4) Когато в рамките на една патентна дейност, с изключение на дейностите, посочени в т. 1 и 2 на приложение № 4 към Глава втора, раздел VI от Закона за местните данъци и такси, през течение на годината се промени обстоятелство свързано с определяне размера на данъка, размерът на данъка до края на годината, включително за тримесечието на промяната, се определя на базата на размера на данъка, определен съобразно промените в обстоятелствата.

(5) Когато в рамките на една патентна дейност от посочените в т. 1 и 2 на приложение № 4 към Глава втора, раздел VI от Закона за местните данъци и такси през течение на годината се промени обстоятелство, което води до определяне на патентния данък в по-висок размер, за данъчната година се дължи по-високият размер на данъка, определен съобразно промените в обстоятелствата.

(6) Доходите от дейности, които не са посочени в приложение № 4 към Глава втора, раздел VI от Закона за местните данъци и такси, се облагат по общия ред на закона за данъците върху доходите на физическите лица.

Чл. 52 (1) Данъчно задължените лица, които подлежат на облагане с патентен данък, могат да ползват данъчни облекчения в следната поредност:

1. физическите лица, включително едноличните търговци, с 50 и с над 50 на сто намалена работоспособност, определена с влязло в сила решение на компетентен орган, ползват намаление на патентния данък в размер 50 на сто, ако извършват дейността лично и не наемат работници за тази дейност през цялата данъчна година;

2. физическите лица, включително едноличните търговци, които извършват с личен труд през цялата данъчна година два или три вида патентна дейност от посочените в т. 1 - 36 от приложение № 4 към Глава втора, раздел VI от Закона за местните данъци и такси, заплащат патентния данък само за тази дейност, за която определеният данък е с най-висок размер; за извършване на повече от три дейности облекчението не се прилага;
3. физическите лица, включително едноличните търговци, които са пенсионери и извършват патентна дейност, посочена в т. 5, 6, 8 - 15, 18 - 20, 25, 27 - 29 и 31 на приложение № 4 към Глава втора, раздел VI от Закона за местните данъци и такси, заплащат 50 на сто от определения патентен данък за съответната дейност, ако извършват дейността лично и не наемат работници през цялата данъчна година;

4. лицата, които използват работно място за обучение на чираци по смисъла на Закона за занаятите и извършват патентна дейност от посочените в т. 10 на приложение № 4 към Глава втора, раздел VI от Закона за местните данъци и такси, заплащат 50 на сто от определения патентен данък за съответното работно място; намалението се ползва, при условие че към декларацията по чл. 53 от Наредбата, е приложено копие от удостоверението за вписване в регистъра на чираците, издадено от съответната регионална занаятчийска камара.

(2) Независимо от чл. 51, ал. 4 данъчното облекчение по ал. 1, т. 1 се ползва за цялата данъчна година, през която настъпва неработоспособността или изтича срокът на валидност на решението.

Чл. 53 (1) Лицата, които подлежат на облагане с патентен данък, подават данъчна декларация по образец, в която декларират обстоятелствата, свързани с определянето на данъка, до 31 януари на текущата година. В случаите на започване на дейността след тази дата данъчната декларация се подава непосредствено преди започването на дейността.

(2) Лицата, които до 31 януари на текущата година са подали данъчната декларация по ал. 1 и в същия срок заплатят пълния размер на патентния данък, определен съгласно декларираните обстоятелства, ползват отстъпка 5 на сто.

(3) Лицата подават декларират с декларация по ал.1 и за всички промени в обстоятелствата, свързани с определянето на данъка, в 7-дневен срок от настъпването на съответното обстоятелство. При прехвърляне на предприятие по чл. 15 от Търговския закон декларация се подава и от прехвърлителя, и от приобретателя в 7-дневен срок от датата на прехвърлянето.
(4) Лицата подават данъчна декларация по ал.1 и за възникването на обстоятелствата по чл. 49, ал. 1 и 2 през съответния период. Данъчната декларация се подава в срок до края на месеца, следващ месеца, през който са възникнали обстоятелствата по чл. 49, ал. 1 и 2.

Чл. 54 (1) Данъчните декларации по чл. 53 се подават в общината, на територията на която се намира обектът, в който се извършва патентна дейност, а когато патентната дейност не се извършва в обект или не се извършва от постоянно място – в общината, където е постоянният адрес на физическото лице, включително на едноличния търговец.

(2) Когато данъчната декларация на чуждестранно физическо лице се подава чрез пълномощник с постоянен адрес в страната, подаването се извършва в общината, където е постоянният адрес на пълномощника.

(3) Извън случаите по ал. 1 и 2 данъчната декларация се подава в Столичната община.
Чл. 55 (1) Патентният данък се внася на четири равни вноски, както следва:

1. за първото тримесечие - до 31 януари;

2. за второто тримесечие - до 30 април;

3. за третото тримесечие - до 31 юли;

4. за четвъртото тримесечие - до 31 октомври;
(2) Когато възникне задължение за внасяне на патентния данък през годината, дължимата част от данъка за текущото тримесечие се внася в 7-дневен срок от датата на подаване на декларацията по чл. 53, а когато декларация не е подадена - в 7-дневен срок от изтичане на срока за подаване на декларацията.

(3) Патентният данък се внася в приход на общината, на територията на която се намира обектът, в който се извършва патентна дейност, а когато патентната дейност не се извършва в обект или не се извършва от постоянно място – в приход на общината, където е постоянният адрес на физическото лице, включително на едноличния търговец. В случаите по чл. 54, ал. 2 и 3 от Наредбата, данъкът се внася в приход на общината по постоянния адрес на пълномощника, съответно в Столична община.

Чл. 56 Лицата по чл. 48, ал. 1 заплащат патентен данък в размерите посочени в Приложение № 2.
Раздел VІ

Туристически данък

Чл. 57 (1) С туристически данък се облагат нощувките.

(2) Данъчно задължените лица са лицата ,предлагащи нощувки.

(3) Лицата по ал. 2 внасят данъка в приход на бюджета на общината по местонахождение на средствата за подслон и местата за настаняване по смисъла на Закона за туризма.

(4) Данъкът задължително се посочва отделно в документа, издаден от данъчно задълженото лице към лицето, ползващо нощувка.

(5) Лицата по ал. 2 подават декларация по образец до 31 30 януари на всяка година за облагане с туристически данък за предходната календарна година.

Чл. 58 Размерът на дължимия данък за всяка нощувка се определя както следва:

(1) За средствата за подслон и местата за настаняване на територията на, община Ихтиман:

а /категория 1 звезда - 0,60 лв. /0.30 евро за нощувка;

б/ категория 2 звезди - 0,80 лв. /0.40 евро за нощувка;

в/ категория 3 звезди - 1,00 лв. /0.51 евро за нощувка;

г/ категория 4 звезди - 1,00 лв. /0.51 евро за нощувка;

д/ категория 5 звезди - 1,00 лв. /0.51 евро за нощувка;
(2)  Размерът на дължимия данък за календарния месец се определя от служител на общинската администрация въз основа на данни от Единната система за туристическа информация, поддържана от Министерството на туризма, като броят на предоставените нощувки за месеца се умножи по размера на данъка по ал. 1.
(3) Дължимият данък по ал. 2 се внася от данъчно-задължените лица до 15-о число на месеца, следващ месеца, през който са предоставени нощувките.
Раздел VІІ
Данък върху таксиметров превоз на пътници

Чл. 59 (1) Данъчно задължените лица, посочени в този раздел, се облагат с данък върху таксиметров превоз на пътници за извършваната от тях или тяхно име дейност по таксиметров превоз на пътници.

(2) За всички останали дейности данъчно задължените лица се облагат по реда на Закона за корпоративното подоходно облагане, съответно Закона за данъците върху доходите на физическите лица, с изключение на случаите по глава втора, раздел V от тази наредба.

(3) Данъчно задължени по този раздел са превозвачите, притежаващи удостоверение за регистрация, издадено от Изпълнителна агенция „Автомобилна администрация”, и разрешение за извършване на таксиметров превоз на пътници, издадено от кмета на съответната община по Закона за автомобилните превози.

Чл. 60 (1) Данъкът за таксиметров превоз на пътници е в размер на 300 лв./153.38 евро
(2) Данъкът върху таксиметров превоз на пътници по ал. 1 се дължи от данъчно задължените лица за всеки отделен автомобил, за който е издадено разрешение за извършване на таксиметров превоз на пътници.

(3) Когато общинският съвет не е определил размера на данъка върху таксиметров превоз на пътници за съответната година в срок до 31 октомври на предходната година, данъкът се събира на базата на действащия размер за предходната година.
Чл. 61 (1) Преди получаване на издаденото разрешение по чл. 24а, ал. 1 от Закона за автомобилните превози данъчно задължените лица подават данъчна декларация по образец за дължимия данък в общината, за територията, на която е издадено разрешението за извършване на таксиметров превоз на пътници.

(2) В декларацията по ал. 1 лицата посочват обстоятелствата, свързани с определянето на данъка.

(3) Данъчно задължените лица подават данъчна декларация за всички промени в обстоятелствата, които имат значение за определянето на данъка в 7-дневен срок от настъпване на съответното обстоятелство.

(4) При прехвърлянето на предприятието на едноличен търговец данъчна декларация се подава и от прехвърлителя, и от приобретателя в 7-дневен срок от датата на вписване на прехвърлянето в търговския регистър в съответната община.

Чл. 62 Дължимият данък върху таксиметров превоз на пътници постъпва в приход на съответната община, на територията на която е издадено разрешение за извършване на таксиметров превоз на пътници.

Чл. 63 (1) Когато разрешението за извършване на таксиметров превоз на пътници е издадено през течение на годината, дължимият данък за текущата година се определя по следната формула: 
ДДТГ = ГДТПП х БМ,  където

               12
ДДТГ е дължимият данък върху таксиметров превоз на пътници за текущата година;

ГДТПП е размерът на годишния данък върху таксиметров превоз на пътници по чл. 60;

БМ е броят на месеците от текущата година, следващи месеца за издаване на разрешението за извършване на таксиметров превоз на пътници;
(2) Когато действието на разрешението за извършване на таксиметров превоз на пътници бъде прекратено през течение на годината, от платения годишен данък се възстановява недължимо внесената част, определена по следната формула:

ПДТПП х ОМ
НВДТПП =------------------където

БМ
НВДТПП е недължимо внесената част от данъка върху таксиметров превоз на пътници за текущата година;

ПДТПП е платеният годишен данък върху таксиметров превоз на пътници за
за срока, за който е издадено разрешението;
БМ е броят на календарните месеци, за които е издадено разрешението и е платен данъкът върху таксиметров превоз на пътници;

ОМ е оставащият брой на календарните месеци от срока на разрешението за извършване на таксиметров превоз на пътници, следващи месеца на прекратяване на разрешението за извършване на таксиметров превоз на пътници. 
Чл. 64 Данъкът по чл. 60 се внася преди получаване на издаденото разрешение по чл. 24а, ал.1 от Закона за автомобилните превози

Чл. 65 Възстановяване на надвнесен данък по чл. 63, ал.2 се извършва по писмено искане на данъчно задължено лице по реда на Данъчно-осигурителния процесуален кодекс.
Преходни и заключителни разпоредби

§ 1. Изпълнението и контрола по изпълнението на тази наредба се осъществява от кмета на общината и/или определени от него лица.

§ 2. Тази наредба се издава на основание чл. 1, ал. 2 от Закона за местните данъци и такси и влиза в сила от 01.03.2020 г. (след разгласяването й по приетия от общинския съвет начин), като отменя Наредба за определяне размера на местните данъци на територията на община Ихтиман, приета с Решение № 49 от Протокол № 4 от 01.02.2008 г. 
§ 3. До момента на влизане в сила на настоящата Наредба се прилага Наредба за определяне размера на местните данъци на територията на община Ихтиман, приета с Решение № 49 от Протокол № 4 от 01.02.2008 г. 
§ 4. Наредбата е приета на основание чл. 21 ,ал. 1, т. 7 и ал. 2 от ЗМСМА с Решение № 49 от Протокол № 5/28.02.2020 г.
· Изменена и допълнена с Р.№237/27.04.2021г.
· Изменена и допълнена с Р.№******************.

/Н.Начев/ 
Приложение № 1 към чл.50
	групи
	Населени места/улици

	І-ва
	град Ихтиман


	ІІ-ра
	село Вакарел


	ІІІ-та
	с. Мирово, с. Стамболово, с. Черньово, с. Полянци, с. Венковец, с. Боерица, с. Живково, с. Веринско, с. Борика, с.Пауново,             с. Костадинкино, с. Бузяковци,       с. Белица, с. Мухово


Приложение № 2 към чл. 56
Видове патентни дейности и годишни размери на данъка

	Патентни дейности


	Такси



	1. Места за настаняване клас А и Б с не повече от 20 стаи 1 и 2 звезди - за стая
	І. група - Ихтиман
	А -80 лв. /40.90 евро  / Б – 80 лв./ 40.90 евро  

	
	ІІ. група - селата
	 А- 30 лв. /15.33 евро  / Б- 25 лв. /12.78 евро

	2. Заведения за хранене и развлечение

а.) ресторанти 

	1 и 2 звезди за място
	І. група - Ихтиман
	10 лв. /5.11 евро

	
	ІІ. група - селата
	5 лв. 2.55 евро

	3 звезди за място


	І. група – Ихтиман
	15 лв. /7.66 евро

	
	ІІ. група - селата
	10 лв. /5.11 евро

	б.) заведения за бързо обслужване

	1 и 2 звезди за място
	І. група - Ихтиман
	5 лв. 2.55 евро

	
	ІІ. група - селата
	2 лв./ 1.02 евро

	3 звезди за място


	І. група – Ихтиман
	10 лв. /5.11 евро

	
	ІІ. група - селата
	5 лв. 2.55 евро

	в.) питейни заведения

	1 и 2 звезди за място
	І. група - Ихтиман
	5 лв. 2.55 евро

	
	ІІ. група - селата
	2 лв. /1.02 евро

	3 звезди за място


	І. група – Ихтиман
	10 лв. /5.11 евро

	
	ІІ. група - селата
	5 лв. /2.55 евро

	г.) кафе- сладкарници

	1 и 2 звезди за място
	І. група - Ихтиман
	5 лв. /2.55 евро

	
	ІІ. група - селата
	2 лв. /1.02 евро

	3 звезди за място


	І. група – Ихтиман
	15 лв. /7.66 евро

	
	ІІ. група - селата
	5 лв. /2.55 евро

	д.) барове

- дневни

	2 звезди 
	І. група - Ихтиман
	15 лв. /7.66 евро

	
	ІІ. група - селата
	5 лв. /2.55 евро

	3 звезди
	І. група – Ихтиман
	30 лв. /15.33 евро 

	
	ІІ. група - селата
	15 лв. /7.66 евро

	- нощни

	2 звезди 
	І. група - Ихтиман
	20 лв. /10.22 евро

	
	ІІ. група - селата
	10 лв. /5.11 евро

	3 звезди
	І. група – Ихтиман
	40 лв. /20.45 евро

	
	ІІ. група - селата
	25 лв. /12.78 евро

	е.)бюфети, каравани и павилиони за обект

	
	І. група – Ихтиман
	120 лв. /61.35 евро

	
	ІІ. група - селата
	100 лв. /51.12 евро

	3. Търговия на дребно до 100 кв.м. нетна търговска площ за 1 кв.м.

	
	І. група – Ихтиман
	8 лв. /4.09 евро

	
	ІІ. група - Вакарел
	6 лв. /3.06 евро

	
	ІІІ. група – др. села
	3 лв. 1.53 евро

	4. Платени паркинги за брой място

	
	І. група – Ихтиман
	40 лв. /20.45 евро

	
	ІІ. група - Вакарел
	30 лв. /15.33 евро  

	
	ІІІ. група – др. села
	10 лв. /5.11 евро

	5. Дърводелски услуги

	
	І. група – Ихтиман
	220 лв. /112.48 евро

	
	ІІ. група - Вакарел
	150 лв. /76.69 евро

	
	ІІІ. група – др. села
	80 лв. /40.90 евро

	6. Шивашки, кожарски, кожухарски и плетачни услуги

	
	І. група – Ихтиман
	260 лв. /132.93 евро

	
	ІІ. група - Вакарел
	130 лв. /66.46 евро

	
	ІІІ. група – др. села
	50 лв. /25.56 евро

	7. Търговия, изработка и услуги за изделия от благородни метали

	
	І. група – Ихтиман
	900 лв /460.16 евро

	
	ІІ. група - Вакарел
	700 лв. /357.90 евро

	
	ІІІ. група – др. села
	500 лв. /255.64 евро

	8. Обущарски и шапкарски услуги

	
	І. група – Ихтиман
	60 лв. /30.67 евро

	
	ІІ. група - Вакарел
	50 лв. /25.56 евро

	
	ІІІ. група – др. села
	50 лв. /25.56 евро

	9. Металообработващи услуги

	
	І. група – Ихтиман
	350 лв. /178.95 евро

	
	ІІ. група - Вакарел
	220 лв./ 112.48 евро

	
	ІІІ. група – др. села
	120 лв. /61.35 евро

	10. Бръснарски и фризьорски услуги, ветеринарно фризьорски услуги – за работно място

	
	І. група – Ихтиман
	250 лв. /127.82 евро

	
	ІІ. група - Вакарел
	140 лв. /71.58 евро

	
	ІІІ. група – др. села
	70 лв. /35.79 евро 

	11. Машинописни или копирни услуги на брой устройство

	
	І. група – Ихтиман
	350 лв. /178.95 евро

	
	ІІ. група - Вакарел
	250 лв. /127.82 евро

	
	ІІІ. група – др. села
	200 лв. /102.25 евро

	12. Козметични услуги, поставяне на татуировки- за работна място

	
	І. група – Ихтиман
	240 лв. /122.71 евро

	
	ІІ. група - Вакарел
	210 лв. /107.37 евро

	
	ІІІ. група – др. села
	140 лв. /71.58 евро

	13. Маникюр, педикюр - за работна място
	

	
	І. група – Ихтиман
	190 лв. /97.14 евро

	
	ІІ. група - Вакарел
	90 лв. /46.01 евро

	
	ІІІ. група – др. села
	70 лв. /35.79 евро

	14. Часовникарски услуги

	
	І. група – Ихтиман
	120 лв. /61.35 евро

	
	ІІ. група - Вакарел
	80 лв. /40.90 евро

	
	ІІІ. група – др. села
	70 лв. /35.79 евро

	15. Тапицерски услуги

	
	І. група – Ихтиман
	300 лв. /153.38 евро

	
	ІІ. група - Вакарел
	220 лв. /112.48 евро

	
	ІІІ. група – др. села
	200 лв. /102.25 евро

	16. Автомивки, ремонт, регулиране и балансиране на гуми

	
	І. група – Ихтиман
	500 лв. /255.64 евро

	
	ІІ. група - Вакарел
	250 лв. 127.82 евро

	
	ІІІ. група – др. села
	200 лв. /102.25 евро

	17. Авторемонти, автотенекеджийски, автобояджийски и др.

	
	І. група – Ихтиман
	750 лв. /383.46 евро

	
	ІІ. група - Вакарел
	400 лв. /204.51 евро

	
	ІІІ. група – др. села
	300 лв. /153.38 евро

	18. Ремонт на електро и водопроводни инсталации

	
	І. група – Ихтиман
	200 лв. . /102.25 евро

	
	ІІ. група - Вакарел
	150 лв. /76.69 евро

	
	ІІІ. група – др. села
	110 лв. /56.24 евро

	19. Стъкларски услуги

	
	І. група – Ихтиман
	250 лв. 127.82 евро

	
	ІІ. група - Вакарел
	140 лв. /71.58 евро

	
	ІІІ. група – др. села
	100 лв. /51.12 евро

	20. Поддържане и ремонт на битова техника, уреди, аудио-визуални, климатици, ремонт музикални инструменти

	
	І. група – Ихтиман
	300 лв. /153.38 евро

	
	ІІ. група - Вакарел
	180 лв. /92.04 евро

	
	ІІІ. група – др. села
	50 лв. /25.56 евро

	21. Отдаване видеокасети под наем
	

	
	І. група – Ихтиман
	880 лв.

	
	ІІ. група - Вакарел
	600 лв.

	
	ІІІ. група – др. села
	300 лв.

	22. Компаньонки и компаньони

	
	І. група – Ихтиман
	4200 лв. /2147.42 евро

	
	ІІ. група - Вакарел
	3520 лв. /1799.74 евро

	
	ІІІ. група – др. села
	3000 лв. /1533.87 евро

	23. Масажистки и масажисти

	
	І. група – Ихтиман
	960 лв./490.84 евро

	
	ІІ. група - Вакарел
	 660 лв./337.45 евро

	
	ІІІ. група – др. села
	500 лв./255.64 евро

	24. Гадатели, екстрасенси и биоенерготерапевти

	
	І. група – Ихтиман
	3600 лв./1840.65 евро

	
	ІІ. група - Вакарел
	2750 лв./1406.05 евро

	
	ІІІ. група – др. села
	2000 лв./1022.58 евро

	25.Фотографски услуги

	
	І. група – Ихтиман
	450 лв./230.08 евро

	
	ІІ. група - Вакарел
	310 лв./158.50 евро

	
	ІІІ. група – др. села
	210 лв./107.37 евро

	26.Посреднически услуги при покупко-продажба, замяна и отдаване под наем на недвижими имоти

	
	І. група – Ихтиман
	450 лв./ 230.08 евро

	
	ІІ. група - Вакарел
	 250 лв. 127.82 евро

	
	ІІІ. група – др. села
	150 лв. /76.69 евро

	27.Санитарни възли, наети под аренда

	
	І. група – Ихтиман
	240 лв./122.71 евро

	
	ІІ. група - Вакарел
	190 лв./97.14 евро

	
	ІІІ. група – др. села
	150 лв. /76.69 евро

	28.Ключарски услуги, ремонт на брави, поправка на чанти, книговезни услуги, ремонт на шевни машини

	
	І. група – Ихтиман
	100 лв./ 51.12 евро

	
	ІІ. група - Вакарел
	80 лв./40.90 евро

	
	ІІІ. група – др. села
	60 лв./30.67 евро

	29.Ремонт на чадъри и зареждане на запалки, ремонт на велосипеди, коминочистачни услуги

	
	І. група – Ихтиман
	80 лв./40.90 евро

	
	ІІ. група - Вакарел
	70 лв./35.79 евро

	
	ІІІ. група – др. села
	55 лв./28.12 евро

	30.Заложни къщи

	
	І. група – Ихтиман
	12000 лв./6135.50 евро

	
	ІІ. група - Вакарел
	6600 лв./3374.52 евро

	
	ІІІ. група – др. села
	3000 лв./1533.87 евро

	31.Продажба на вестници, списания, българска и преводна литература

	
	І. група – Ихтиман
	100 лв./ 51.12 евро

	
	ІІ. група - Вакарел
	70 лв./ 35.79 евро

	
	ІІІ. група – др. села
	40 лв. /20.45 евро

	32.Ремонт на компютри, компютърна и друга офис техника

	
	І. група – Ихтиман
	880 лв./449.93 евро

	
	ІІ. група - Вакарел
	400 лв./204.51 евро

	
	ІІІ. група – др. села
	320 лв./163.61 евро

	33.Игри с развлекателен характер или спортен характер – за брой съоръжение

	а.)развлекателни игрални автомати
	І. група – Ихтиман
	150 лв. /76.69 евро

	
	ІІ. група - Вакарел
	120 лв./61.35 евро

	
	ІІІ. група – др. села
	110 лв./56.24 евро

	б.) минифутбол, тенис на маса, хвърляне на стрели, пейнтбол и спийдбол, мини баскетбол, бридж, табла
	І. група – Ихтиман
	20 лв./10.22 евро

	
	ІІ. група - Вакарел
	15 лв. /7.66 евро

	
	ІІІ. група – др. села
	10 лв. /5.11 евро

	в.)зали за боулинг и кегелбан, билярдна маса
	І. група – Ихтиман
	80 лв./ 40.90 евро

	
	ІІ. група - Вакарел
	60 лв./30.67 евро

	
	ІІІ. група – др. села
	45 лв./23.00 евро

	34. Фитнес центрове и спортни зали

	за 1 кв. м.
	І. група – Ихтиман
	2,50 лв./1.27 евро

	
	ІІ. група - Вакарел
	2,00 лв. /1.02 евро

	
	ІІІ. група – др. села
	1,50 лв./0.76 евро

	за 1 фитнес уред
	І. група – Ихтиман
	540 лв./276.09 евро

	
	ІІ. група - Вакарел
	440 лв./224.96 евро

	
	ІІІ. група – др. села
	300 лв. /153.38 евро

	35.Химическо чистене, пране и гладене
	

	
	І. група – Ихтиман
	250 лв. 127.82 евро

	
	ІІ. група - Вакарел
	190 лв./97.14 евро

	
	ІІІ. група – др. села
	140 лв./71.58 евро

	36. Мелничарски услуги

	а.) мелници за брашно на линеен сантиметър от дължината на млевната линия
	18 лв./9.20 евро

	б.) мелници за фураж стационарни
	600 лв./306.77 евро

	37. Услуги с атрактивен характер
	

	а.)корабчета               на брой
	750 лв. /383.46 евро

	б.)лодки                       на брой
	450 лв./230.08 евро

	в.)яхти                   на брой
	900 лв. / 460.16 евро

	г.)джетове                на брой
	900 лв. / 460.16 евро

	д.)влакчета               на място
	30 лв. /15.33 евро  

	е.)файтони                на място
	75 лв./38.34 евро

	ж.)водни ски, водни планери, сърфове, водни колела              на брой
	150 лв. /76.69 евро

	з.)зимни ски, зимни кънки, сноубордове, шейни        на брой
	150 лв. /76.69 евро

	и.)въртележки, виенски колела, колички, велосипеди      на брой
	150 лв. /76.69 евро

	к.)детски колички и моторчета на брой
	150 лв. /76.69 евро

	л.)стрелбища              на брой
	300 лв. /153.38 евро

	38. Обучение на водачи на МПС 

брой МПС

	
	Мотопеди и мотоциклети 

І. група – Ихтиман
	700 лева/ 357.90 евро   700 лв.

	
	Други МПС

ІІ. група - Вакарел
	550 лева /281.21 евро  550 лв.

	
	ІІІ. група – др. села
	400 лв.

	39.Услуги пътна помощ за брой МПС
	2000 лв. /1022.58 евро

	40.Услуги със земеделска и горска техника                     за брой
	

	а.)комбайни                 за брой
	330 лв. /168.72 евро

	б.)трактори, ремаркета, шасита   за брой
	110 лв. /56.24 евро

	в.)прикачни, навесни и стационарни машини
	11 лв. /5.62 евро

